**MINISTARSTVO RADA I MIROVINSKOGA SUSTAVA**

Zagreb, 30. kolovoza 2013.

**BILJEŠKA**

**sa sastanka resornih ministara s predstavnicima sindikata i uprava društava u pretežito državnom vlasništvu**

Sastanak je održan 29. kolovoza 2013. godine u Ministarstvu rada i mirovinskoga sustava.

Prof. dr. sc. Mirando Mrsić, dr. med., ministar rada i mirovinskoga sustava ukratko je obrazložio da je tema sastanka „Poduzete aktivnosti na rješavanju problema u poduzećima u pretežito državnom vlasništvu“, a temeljem informacija prikupljenih od resornih ministarstava. Iz dostavljenih izvješća razvidno je kako se socijalni dijalog u sektorima pokrenuo, ali da ga je potrebno i dalje jačati. Također je istaknuo kako je potrebno preispitati daljnji način rada, te je u tom smislu predložio da se razdvoje sastanci javnih poduzeća i ostalih poduzeća u pretežitom vlasništvu države, zbog različite problematike, te da se intenzivira suradnja s resornim ministarstvima, a da se zajednički sastanci održavaju dva puta godišnje.

Slavko Linić, ministar financija, upoznao je prisutne s trenutnom situacijom i perspektivama državnog proračuna te najavio nastavak procesa restrukturiranja velikih sustava s ciljem smanjivanja neracionalnosti i jačanja održivosti njihovog poslovanja.

Tihomir Jakovina, ministar poljoprivrede, istaknuo je i nužnost daljnjeg usklađivanja s pravilima EU.

Nakon rasprave usvojeni su sljedeći

**ZAKLJUČCI**

1. S obzirom da je na dosadašnjim sastancima postalo jasno da je potrebno razlikovati problematiku javnih poduzeća u odnosu na problematiku ostalih poduzeća u pretežito državnim vlasništvu, u predstojećem razdoblju održavat će se odvojeni sastanci;
	1. s predstavnicima sindikata i uprava javnih poduzeća
	2. s predstavnicima sindikata i uprava u ostalim poduzećima u pretežito državnom vlasništvu.
2. Kada je riječ o javnim poduzećima, predstojeći proces restrukturiranja potrebno je provesti u suradnji sa sindikatima, u cilju transparentnosti cjelokupnog procesa, vodeći računa o poslovnim rezultatima pojedinog poduzeća, te očuvanju što većeg broja radnih mjesta.
3. Resorna ministarstva će nastaviti razgovore sa sindikatima i poslodavcima na sektorskoj razini, koji će biti usmjereni na:
	1. razvoj i rješavanje problema cjelokupnog sektora, te na
	2. rješavanje problema onih poduzeća u pretežito državnom vlasništvu koja su se našla u poslovnim teškoćama.
4. O aktivnostima koje se poduzimaju u okviru svakog pojedinog sektora, na rješavanju problema koji se odražavaju na materijalni i socijalni položaj radnika, resorna ministarstva će redovito izvještavati Ministarstvo rada i mirovinskoga sustava.
5. O temama i terminima održavanja odvojenih sastanaka, Ministarstvo rada i mirovinskoga sustava će pravovremeno izvijestiti predstavnike sindikata, predstavnike javnih poduzeća, te predstavnike ostalih poduzeća u pretežito državnom vlasništvu.

Bilješku izradila:

Dubravka Matić, v.r.

**Popis prisutnih:**

1. prof. dr. sc. Mirando Mrsić, dr. med., ministar rada i mirovinskoga sustava
2. Slavko Linić, ministar financija
3. Tihomir Jakovina, ministar poljoprivrede
4. Zdenko Antešić, zamjenik ministra pomorstva, prometa i infrastrukture
5. Alen Leverić, zamjenik ministra gospodarstva
6. Zvjezdana Blažić, pomoćnica ministra poljoprivrede
7. Marina Kasunić Peris, pomoćnica ministra rada i mirovinskoga sustava
8. Tajana Drakulić, savjetnica ministra rada i mirovinskoga sustava
9. Renata Ivanović, glasnogovornica Ministarstva pomorstva, prometa i infrastrukture
10. Mladen Pejnović, Državni ured za upravljanje državnom imovinom, predstojnik
11. Nenad Maljković, Hrvatske ceste, član Uprave
12. Krešimir Malec, Podzemno skladište plina, direktor
13. Ronald Radojević, Hrvatske autoceste d.o.o.
14. Darko Meštrović, Plovput, direktor
15. Nikola Sila, član Uprave Narodnih novina d.d.
16. Bruno Šarić, Jadranski naftovod, član Uprave
17. Jasna Daničić, Jadranski naftovod, direktorica Sektora pravnih poslova i ljudskih resursa
18. Dražen Ratković, HŽ Putnički prijevoz, predsjednik Uprave
19. Alma Novak Šipka, Hrvatska poštanska banka, direktorica Ureda za upravljanje ljudskim resursima
20. Hrvoje Spremić, Zračna luka Dubrovnik, direktor unutarnje revizije
21. Vlatka Dokoza, OIV d.o.o., članica Uprave
22. Mario Ribarić, predsjednik Sindikata radnika OIV-a
23. Vjekoslav Hadžić, član predsjedništva Sindikata radnika OIV-a
24. Nenad Jelavić, Croatia Airlines, izvršni direktor za prodaju, marketing i upravljanje mrežom i prihodima
25. Zoran Markovina, Croatia Airlines, specijalist za radne odnose
26. Maja Mareković, Croatia osiguranje d.d.
27. dr. sc. Miroslav Drljača, Zračna luka Zagreb, predsjednik Uprave,
28. Anđelka Buneta, FINA, predsjednica Uprave
29. Ivana Šegon, FINA, članica Uprave
30. Miljenko Hršak, predstavnik Sindikata kabinskog osoblja zrakoplova
31. Vladimir Kovačević, Đuro Đaković Holding d.d., predsjednik Uprave
32. Vlatka Vukinovac, HAC-ONC, predstojnica Ureda uprave
33. Damir Jakuš, predsjednik URSH-a
34. Tomislav Rajković, predsjednik sindikata SHSZUZ u Croatia Airlines-u
35. Željko Starčević, TŽV Gredelj, predsjednik sindikata u TŽV Gredelj-u d.o.o.
36. Dražen Varga, Predsjednik sindikata u RŽV Čakovec
37. Kristijan Horvat, zamjenik predsjednika sindikata u RŽV Čakovec;
38. Helena Mežnar, predsjednica sindikata na HRT-u
39. Zlatko Dušek, predsjednik Sindikata u TŽV Gredelj-u d.o.o
40. Bojana Stanić Stanisavljević, Jadrolinija d.d., pravni referent
41. Helena Iveković, Hrvatske vode, voditeljica Ureda generalnog direktora
42. Vladimir Šimić, Hrvatske vode, voditelj sektora pravnih i kadrovskih poslova
43. Ante Teklić, Zračna luka Split, pomoćnik direktora
44. Ivan Lešković, HŽ CARGO, predsjednik Uprave
45. Vlado Hanžek, HŽ CARGO, član Uprave
46. Miro Škrgatić, Autocesta Rijeka-Zagreb d.d.
47. Nikola Ljuban, HŽ Infrastruktura, član Uprave
48. Tomislav Babić, Zrakoplovno - tehnički centar d.d., član Uprave
49. Mladen Novosel, SSSH
50. Dubravka Mokos, SSSH
51. Ivan Tomac, SSSH
52. Željko Jurašinović, SSSH
53. Darko Dumbović, SSSH
54. Tihomir Ivčević, SSSH
55. Vedran Dragičević, SSSH
56. Antun Štivić, SSSH
57. Ivan Barić, SSSH
58. Dragan Bačak, SSSH
59. Tomislav Užarević, SSSH
60. Zlatica Štulić, SSSH
61. Mladen Mirić, SSSH
62. Lidija Gašparović, HEP d.d., direktorica Sektora za upravljanje ljudskim potencijalima
63. Maja Rilović, HURS
64. Josip Tirić, HURS
65. Luko Marojica, HURS
66. Mario Iveković, HURS
67. Tomislav Kiš, HURS
68. Suzana Artuković, HURS
69. Ante Miletić, HURS
70. Rusmir Cimirotić, HURS
71. Mladen Latinac, HURS
72. Davor Bunoza, HURS
73. Vanja Poljičak, HURS
74. Miroslav Hrašćanec, HURS
75. Zlatko Rogožar, HURS
76. Krešimir Sever, Nezavisni hrvatski sindikati
77. Marija Hanževački, Nezavisni hrvatski sindikati
78. Miran Brzović, Nezavisni sindikat „Solidarnost“
79. Željko Kalauz, Hrvatski sindikat šumarstva
80. Meri Uvodić, Hrvatski elektrogospodarski sindikat
81. Franjo Šimunek, Sindikat zaposlenih u šumarstvu
82. Jadranka Dumbović, Hrvatski sindikat pošte
83. Darko Maras, Nezavisni sindikat „Socijalna pravda“
84. Vesna Bukovac, Sindikat radnika aerodroma Zagreb
85. Dragan Filipović, Sindikat radnika aerodroma Zagreb
86. Igor Todorović, Sindikat naftnog gospodarstva, JANAF
87. Tomislav Gračan, Sindikat naftnog gospodarstva, Plinacro d.o.o.
88. Dubravko Tomac, Sindikat naftnog gospodarstva, Podzemno skladište plina
89. Miroslav Cuković, Sindikat naftnog gospodarstva
90. Ivan Forgač, Sindikat hrvatskih željezničara
91. Marijan Jelenski, Sindikat hrvatskih željezničara
92. Anđelko Kasunić, Nezavisni cestarski sindikat, Hrvatske autoceste
93. Zlatko Rugan, Nezavisni cestarski sindikat, Hrvatske ceste
94. Mladen Efendić, Nezavisni cestarski sindikat, Autocesta Rijeka-Zagreb
95. Marija Jukić, Republički sindikat radnika Hrvatske
96. Zoran Maršić, Nezavisni strukovni sindikat zaposlenika zračne luke Split Kaštela
97. Danijel Ferić, Hrvatska Lutrija, predsjednik Uprave
98. Dražen Kovač, Hrvatska Lutrija, član Uprave
99. Alen Premužak, Hrvatske pošte, predsjednik Uprave
100. Martina Perhat, ACI d.d.
101. Ratimir Orešković, Plinacro d.o.o., član Uprave
102. Predrag Brazzoduro, Sindikat pomoraca Hrvatske, Glavni tajnik
103. Ivan Pavelić, Hrvatske šume d.o.o., predsjednik Uprave